Rikunarita-ORG/Wikinium huggingface dataset:
# Mentoniezh

## Termenadur

Ar **ventoniezh** (diwar ment) pe **geometriezh**  (gresianeg *γεωμετρία* *geometra*), eo skourr koshañ ar matematik gant an aritmetik. Pal ar ventoniezh elfennel eo studi ar c'heñverioù etre krommennoù, poentoù, eeunennoù, gorreennoù, ha soludoù en egor gwirion teirmentek.

## Ar ventoniezh en holl

|  |  |  |
| --- | --- | --- |
| * Geometrieth deskriptivel
* Mentoniezh afin
* Mentoniezh algebrek
* Mentoniezh analizek
* Mentoniezh anallgmatik
 | * Mentoniezh aritmetikel
* Mentoniezh dieuklidel : elipsek, hiperbolek
* Mentoniezh diferañsiel
* Mentoniezh elfennel
* Mentoniezh euklidel
 | * Mentoniezh metrek : euklidian, eliptik, hiperbolek
* Mentoniezh plaen
* Mentoniezh projektivel
 |

## Levrlennadur

* (en) Sutton, Andrew. *Ruler & Compass* ("Reolenn ha kelc'hier"). Glastonbury : Wooden Books, 2009 (ISBN 978-1-904263-66-1)

## Liammoù diavaez

* (en) '**Forum Geometricorum'**. Kavet : 10 Meu 24.
* (en) '**Jim Loy's Mathematics Page/Geometry'**. Kavet : 10 Meu 24.
# Mezoarkean

|  |
| --- |
| **Eon Arkean**
 |
| **Eoarkean** |
| **Paleoarkean** |
| **Mezoarkean** |
| **Neoarkean** |

Ar **Mezoarkean** a zo unan eus marevezhioù douarouriel an eon arc'heeg. En em astenn a ra eus 3 200 milion bloaz'zo da 2 800 milion bloaz 'zo. Ar fosiloù eus stromatolit koshañ a zeu eus ar maread-se. E-pad ar marevezh-hont e vefe bet torret an dreistkevandir Vaalbara.
# Hent Sant-Jakez (galaksienn)

*Evit implijoù all, gwelet Hent Sant-Jakez (disheñvelout).*

---

| Hent Sant-Jakez |
| --- |
| Kreiz Hent Sant-Jakez gwelet eus dezerzh Atacama, Chile |
| Arselladur (Grez J2000)  |
| **Steredeg** | Saezhataer |
| **Hedkorn** | 17 h 45 mn 40.03599 s |
| **Hed** | 7,935 - 8,277 kpc 25,881–26,996 bg |
| Deskrivadur |
| **Doare** | SAB(rs)bc II |
| **Treuz** | 26,8 ± 1,1 kpc (87 400 ± 3 600 bg) |
| **Tolz** | 1,15 x 1012 M☉ |
| **Kantennoù** | • Moan ;220 - 450 pc (718 - 1 470 bg) • Tev : 2,6 ± 0,5 kpc (8 500 ± 1 600 bg) |
| **Kornfiñvad** | ~1×1067 J·s (= kg·m2·s-1) |
| **Troiad an droellenn** | 220 - 360 x 106 vloaz |
| **Troiad ar varrenn** | 160 - 180 x 106 vloaz |
| **Troiad an Heol** | 212 x 106 vloaz |
| **Tizh en egor** | 552,2 ±5.5 km/s |

**Hent-sant-Jakez**, **Bali Sant Jakez** pe c'hoazh **Karront-sant-Jakez** eo anv ar c'halaksienn m'emañ koskoriad an Heol, hag an Douar eta. Gallout a reer gwelet ul lodenn anezhi pa ne vez ket goloet an oabl ha pa vez bihan ar gouleier, en trovanoù peurgetket, dindan stumm ur vandennad stered sklaeroc'h en oabl diouzh an noz.

Abalamour m'emaomp enni, war he lez da vezañ resisoc'h, ez eo diaes gouzout resis petore stumm zo dezhi. Gouzout a reer avat ez eo heñvel a-walc'h ouzh NGC224, ar c'halaksienn Andromeda. Ur c'halaksienn droellennek eo eta, met diaes eo gouzout hag-eñ ez eo ur c'halaksienn droellennek ordinal pe ur c'halaksienn droellennek sparlet, rak e 1999 ez eus bet kavet ur varrenn vihan en he c'hreiz. Diaes eo ivez gouzout peseurt troellenn eo ("a", "b" pe "c" hervez derez digoradur ar brec'hioù) peogwir ne c'haller ket gwelet hor galaksienn diouzh an diavaez. Arguzennoù disheñvel a bouez evit brec'hioù kentoc'h serr ("b") pe kentoc'h digor ("c"). Termenet eo eta evel ur c'halaksienn eus ar seurt *S(B)bc*.

Stumm ur bladenn he deus dre vras, dezhi 25 000 parsek treuzkiz gant ur voull er c'hreiz, kelc'hiet e-unan gant ur rodenn sferek 30 kiloparsek treuzkiz, rouesoc'h ar stered enni.

Etre 100 ha 400 milmilion a stered zo enni, an heol en o mesk, ha 100 milmilion a blanedennoù d'an nebeutañ. He zolz a vefe meur a kantad miliard brasoc'h eget hini an Heol.

Ne veze roet an anv « Hent-Sant-Jakez » nemet d'al lodenn eus hor galaksienn a c'haller gwelet gant an daoulagad da gentañ,ar vandenn arwenn-se a weler en oabl diouzh an noz hag zo treset gant kantenn ar c'halaksienn e gwirionez, met implijet e vez bremañ da envel holl hor galaksienn.

* Hent-sant-Jakez

|  |
| --- |
|
 |
|  Lec'h an Heol er c'halaksienn |

## Levrlennadur

* *Koskoriad an Heol*, Bruno Mauguin ha Bénédicte Saulier-Le Dréan (Egorenn ar skiantoù), treiñ gant an Ofis ar Brezhoneg, 2006, Éditions Apogée, ISBN 2-84398-249-9.

## Notennoù
# Tavoez

Red an Tavoez
An **Tavoez** (*Afon Tafwys* e kembraeg ; *Thames* e saozneg) zo ur stêr hag a red a-hed 346 km e kreisteiz Bro-Saoz eus ar c'hornôg war-du ar reter.

Bez' ez eo unan eus ar brasañ hentoù dre zour er vro. Daoust ma'z eo anavezet dreist-holl abalamour ma treuz kreiz kêr Londrez e red ar stêr dre meur a gêr vras all ivez, en o mesk Oxford, Reading ha Windsor. Stêr hirañ penn-da-benn e Bro-Saoz eo, hag an eil eus Breizh-Veur goude an Havren. Dinaou a ra e Mor an Norzh.

Roet he deus hec'h anv da draoñienn an Tavoez, un takad eus Bro-Saoz a-bep tu d'ar ster etre Oxford ha kornôg Londrez, ha d'an *Thames Gateway*, al lodenn eus ar stêr ma sav al lanv hag aber an Tavoez e reter Londrez.

## Liammoù diavaez

* The Official guide to the River Thames - Titouroù evit bageal, pesketa, bale ha diwar-benn al lec'hioù evit debriñ, evañ ha chom.
* The Thames Estuary Partnership
* An Tavoez
* Article includes map of the River Thames catchment area
* Thames Gallery er River and Rowing Museum, Henley-on-Thames
* The Thames Path
* The Thames Path National Trail
* an Tavoez eus Hampton Court betek Sunbury Lock
* Poltredoù eus an Tavoez e kreiz Londrez
* Independent Levr-heñchañ diwar-benn an Tavoez
* Baleadennoù war gwenojenn an Tavoez
* Mammenn an Tavoez war Google Maps —
* Michael Pead :: Poltredoù eus an Tavoez
* Where Thames Smooth Waters Glide - gant John Eade
* Physiography, T.H. Huxley, 1978 Douaroniezh diazad an Tavoez gwelet gant Huxley e 1878. testenn glok dieub, a-drugarez da levraoueg ar c'h-Carnegie Museum of Natural History.
* *The Mirror of the Sea*, Joseph Conrad e Wikiquote. Adalek an aber betek porzh Londrez war vag e 1906, pa oa c'hoazh kalon kenwerzh an impalaeriezh saoz.
* London's River - Ur veaj o tiskenn hed-ha-hed glannoù an Tavoez en ur film dielloù ral.
* Hammersmith London Regatta
# Newcastle upon Tyne

Newcastle upon Tyne e Tyne ha Wear hag e Bro-Saoz
Un distrig deuet da vezañ er pleustr un Amaezerezh unvan abaoe freuz Kuzul-Kontelezh Tyne ha Wear e 1986, eo **Newcastle upon Tyne**.

## Istor

Anv kentañ Newcastle-upon-Tyne a oa *Pons Aelii*, *Pons Aelius*, da lavarout eo "Pont Ael", ur c'hreñvlec'h roman meur eus Moger Hadrian, war ar stêr *Tinea*. Dont a ra eus hini an impalaer en devoa lakaet sevel ar voger, **Publius Aelius Hadrianus**, anavezet evel Hadrian, bet impalaer adalek an 11 a viz Eost 117 betek an 10 a viz Gouere 138.

Hervez an *Notitia Dignitatum*, XL34, e oa staliet eno *Tribunus cohortis primae Cornoviorum* ("tribun kentañ strollad Kornovied")

Abalamour ma oa en ur c'hroashent e voe savet ur c'hastell koad eno gant Roperzh, mab Gwilherm an Alouber, e 1080. Diwar neuze e voe anavezet al lec'h evel *Novum Castellum* e latin, pe *New Castle* e saozneg, resisaet gant anv ar stêr a dremen eno, an Tyne. Ur c'hastell mein a voe savet e-lec'h an hini koad e 1087. Meur a wech e voe tapet ha kollet ar c'hastell gant alouberien eus Bro-Skos.

## Ardamezouriezh

*" e gul, e dri kastell gant tri tour en arc'hant"*

## Levrlennadur

* Eilert Ekwall : *The Concise Oxford Dictionary of English Place-names*. Clarendon Press. Oxford. 1936 - 1980
* Ordnance Survey : *Map of Roman Britain*. Southampton. 1956
* A.LF Rivet & Colin Smith : *The Place-Names of Roman Britain*. Batsford Ltd. London. 1979 - 1982
* François Zosso & Christian Zingg : *Les empereurs romains. 27 av. J.-C. - 476 ap. J.-C*. Embannadurioù Errance. 1994
* Patrick Galliou : *Le Mur d'Hadrien. Ultime frontière de l'Empire romain*. Embannadurioù Armeline. 2001

## Dave ha notennoù
# Stockton-on-Tees

Stockton-on-Tees e Bro-Saoz
Goude bezañ bet un distrig eus Cleveland betek 1996 e teuas **Stockton-on-Tees** da vezañ adalek ar 1añ Ebrel 1996 un Amaezerezh unvan e diabarzh kontelezh lidel Durham e Norzh ar stêr Tees ha kontelezh lidel Norzh Yorkshire e Su ar stêr Tees.

Load kefridiel Amaezerezh unvan Stockton-on-Tees
# Reter Bro-Saoz

Unan eus 9 Rannvro Bro-Saoz eo **Reter Bro-Saoz** (*East of England* e saozneg). Ur Pastell Dilennel Europat eo ivez war un dro, hag a zilenn 7 Kannad Europat da Barlamant Europa.

| Kartenn | Kontelezh lidel | Kontelezh velestradurel / Aotrouniezh unvan | Distrigoù |
| --- | --- | --- | --- |
|  | Essex | 1. Thurrock A.U. |
| 2. Southend-on-Sea A.U. |
| 3. Essex | a.) Harlow, b.) Epping Forest, c.) Brentwood, d.) Basildon, e.) Castle Point, f.) Rochford, g.) Maldon, h.) Chelmsford, i.) Uttlesford, j.) Braintree, k.) Colchester, l.) Tendring |
| 4. Hertfordshire | a.) Three Rivers, b.) Watford, c.) Hertsmere, d.) Welwyn Hatfield, e.) Broxbourne, f.) Reter Hertfordshire, g.) Stevenage, h.) Norzh Hertfordshire, i.) St Albans, j.) Dacorum |
| Bedfordshire | 5. Luton A.U. |
| 6. Bedfordshire | a.) Bedford, b.) Kreiz Bedfordshire, c.) Su Bedfordshire |
| Cambridgeshire | 7. Cambridgeshire | a.) Cambridge, b.) Su Cambridgeshire, c.) Huntingdonshire, d.) Fenland, e.) Reter Cambridgeshire |
| 8. Peterborough A.U. |
| 9. Norfolk | a.) Norwich, b.) Su Norfolk, c.) Great Yarmouth, d.) Broadland, e.) Norzh Norfolk, f.) King's Lynn ha Kornog Norfolk, g.) Breckland |
| 10. Suffolk | a.) Ipswich, b.) Suffolk Arvoriat, c.) Waveney, d.) Kreiz Suffolk, e.) Babergh, f.) St. Edmundsbury, g.) Forest Heath |
# Kuzul Sruighlea

**Kuzul Sruighlea** (*Comhairle Shruighlea* e gouezeleg; *Stirling Council* e saozneg) a zo unan eus 32 *dakad-kuzul* pe "kuzulva" Bro-Skos. E kêr Sruighlea emañ ar pennlec'h. Savet eo bet e 1994.

## Liammoù diavaez

* Lec'hienn ofisiel
# Gaborone

Gaborone
**Gaborone** (anvet gwechall *Gaberones*) eo kêr-benn ha kêr vrasañ Botswana, en Afrika. Emañ e biz ar vro, tost-kenañ da harzoù Suafrika.
Deuet e oa Gaborone da vezañ kêr-benn Botswana e 1965, e-lec’h Mafeking, a oa kêr-benn *Bechuanaland*.
E Gaborone emañ *Skol-veur Botswana*, savet da gentañ e 1964 evel ur skol-veur evit Bechuanaland (Botswana), Basutoland (Lesotho), ha Eswatini.
Poblañs Gaborone a gresk buan : ar gêr a gresk ar fonnusañ en Afrika e vefe, a-hervez.

E Gaborone e tremen an hent-houarn pouezus a gas eus Kêr ar C'hab da Harare.
# Skol-veur

skol-veur

doare ensavadur deskadurezh| Iskevrennad eus | higher education institution, ensavadur skolveuriek, geolocatable entity  |
| Tachenn labour | deskadurezh uhel  |
| Raklec'hiet gant | skol eil derez, bachillerato (bachelouriezh)  |
| Testenn ar pennreolennoù | Higher Education Act  |
| Dezverket dre | Q108401094  |
| Istor | university history  |
| A implij | university building  |
| Skouer an elfenn | Skol-veur Oxford, University of Bologna, University of al-Qarawiyyin, University of Mumbai, Keio University  |
| Dedicated heritage entity | university museum  |
| Anaouder WordLift |   |
| Garden | university garden  |

  Eus Wikidata
Ur **skol-veur** zo un ensavadur deskadurezh hag enklask eus al live deskadurezh uhel hag a ro an tu da vezañ diplomet e meur a ziskiblezh skolveuriek. Hendad ar skolioù-meur e oa an *universitas magistrorum et scholarium*, hag a c'heller treiñ gant "kumuniezh ar gelennerien ha studierien".

Ar c'hentañ skolioù-meur a oa bet en Europa a oa deveret eus skolioù savet gant an Iliz katolik evit kelenn an danvez beleien hag ar veleien. Skol-veur Bologna (italianeg: *Università di Bologna*), en Italia, krouet e 1088, e oa bet ar c'hentañ hini hag a oa :

* un ensavadur hag a roe un diplom a live uhel.
* oc'h implij ar ger *universitas* (latin) (hag a oa bet savet gant krouidigezh ar skol-veur).
* dizalc'h diouzh ar skolioù relijiel hag o reiñ an tu d'an dud a relijion met ivez d'ar re laik da gemer perzh (gant ar c'hentalioù roet gant beleien koulz ha gant tud laik): yezhadur, retorik, lojik, teologiezh, Gwir kanonek ha Gwir notaraj.

## E Breizh

Ar c'hentañ skol-veur a oa bet e Dugelezh Breizh e oa bet skol-veur Naoned, krouet e 1460 gant ar pab Pi II. Pal an dug Frañsez II a oa reiñ frammoù ur rouantelezh dieub da Vreizh.

## Notennoù ha daveennoù
# Google

Google

firm, embregerezh teknologiezhioù, identity provider, embregerezh dianv a c'halv espern, online service| Rann eus | Big Four, list of companies involved in the Gaza war  |
| Deiziad krouiñ | 4 Gwengolo 1998  |
| Anv ofisiel | Google LLC  |
| Anv er yezh orin | Google  |
| Anv berr | Google  |
| Oberennoù zo en dastumad | Museum of Modern Art, Design Museum Den Bosch  |
| Anvet diwar | Barney Google  |
| Diazezer | Sergey Brin, Larry Page  |
| Pennrener | Sundar Pichai  |
| Ger-stur | don't be evil  |
| Testenn ar ger-stur | Do the right thing  |
| Bro | Stadoù-Unanet  |
| Ezel eus | Society for Geoinformatics, GeoIT and Navigation e.V., Computer and Communications Industry Association, Alpha-Omega, datacenter coalition  |
| Furm lezennel | limited liability company  |
| Lec'h diazez | Menlo Park  |
| Aozadur mamm | Alphabet Inc.  |
| Gant kevelerezh | Entertainment Consumers Association, Food and Agriculture Organization of the United Nations  |
| Sez sokial | Mountain View, Googleplex  |
| Eskemmdi | Nasdaq, Nasdaq  |
| Darvoud-alc'hwez | lawsuit  |
| Public key fingerprint | E331 7DB0 4D39 58FD 5F66 2C37 B8E4 105C C9DE DC77  |
| IPv6 routing prefix | 2001:668:1f:4a::/64, 2001:668:1f:4c::/62, 2001:668:1f:52::/63, 2a00:c38:121:1::/64  |
| Postel | mailto:opensource@google.com, mailto:support-deutschland@google.com  |
| Arload ofisiel | Google  |
| Lec'hienn ofisiel |   |
| Blog ofisiel |   |
| Terms of service URL |   |
| Privacy policy URL |   |
| Deskrivet en URL |     |
| Official shop URL |   |
| FAQ URL |   |
| URL ofisiel ar c’hinnigoù implij |   |
| Contact page URL |   |
| Sitemap URL |   |
| Hashtag | Google, جوجل, جوجليات, гугл  |
| Domani internet | .google, .goog  |
| Istor | history of Google  |
| Operating area | worldwide  |
| A implij | Percent Free time  |
| Complies with | privacy policy, privacy policy  |
| Statud e wirioù aozer | Oberennoù dezhe gwirioù aozer  |
| Anaouder WordLift |   |
| Search formatter URL |   |

  Eus Wikidata
Google 2015
**Google LLC** zo un embregerezh stadunanat bet krouet er Silicon Valley d'ar 27 a viz Gwengolo 1998 gant Larry Page ha Sergey Brin, oberourien al lusker enklask Google. Bez' ez eo unan eus ar Big Tech pe GAFAM. Abaoe miz Eost 2015 ez eo ul lodenn eus an embregerezh Alphabet.

An embregerezh Google zo deuet da vezañ brudet en e stourm gant e lusker enklask a-enep re AltaVista, Yahoo! ha Bing. Goude-se ez eo kroget an embregerezh da brenañ pe sevellies meziantoù, ha hiziv an deiz ez eo perc'henn war un toullad meziantoù brudet ha lec'hiennoù Internet evel YouTube, ar savenn hezoug Android, ha servijoù web all evel Google Earth, Google Maps, Google Play ha Waze.

Dre an tiez-eskemm ez eo deuet nerzh Google. Bremañ ez eo unan eus an embregerezhioù galloudusañ e Stadoù-Unanet Amerika hag er bed. E deroù ar bloavezh 2008 e talveze 176 milmilion a zollaroù e Wall Street ; d'ar 1añ a viz C'hwevrer 2016 ar sammad arc'hant evit an tiez-eskemm evit Google a oa uheloc'h evit hini Apple ha deuet e oa da vezañ an hini kentañ e SUA, gant ur sammad a 550 milmilion a zollaroù dasparzhet etre meur a zoare lodennoù eskemm.

## Notennoù ha daveennoù
# Indus

| Indus |
| --- |
|  |
| **Statud** | stêr |
| **Hirder** | etre 2900 m ha 3180 km |
| **Uhelder an eienenn** | 5500 m m |
| **Kas keitat** | 6.700 m³/s |
| **Gorread an diazad** | 1.081.700 km² |
| **Bro(ioù) douret** | Republik pobl Sina, India ha Pakistan |
| **Diazad stêrioù** | ? |
| **En em daol e** | Mor Arabia |
| **Ledander er genoù** | ? |
| **Andon** | menez Kailash e Tibet |
| **Adstêrioù** |  |
|

---

stêr • hidrologiezh |

An **Indus** eo stêr bennañ Pakistan. Eienañ a ra e Tibet, treuziñ Kachmir ha Pakistan penn-da-benn. War-dro 3000 kilometr eo e hed, hag ur stêr a bouez bras eo evit al labour-douar hag ar c'henwerzh er broioù treuzet gantañ.

Ur spesad delfined, delfined an Indus, a gaver er stêr-se hag enni hepken.

Traoñienn an Indus, gant glasvez, etre ar menezioù Himalaya en nec'h ha Mor Arabia en traoñ
# Tiriad Meurvor Indez Breizh-Veur

**Tiriad Meurvor Indez Breizh-Veur** (saozneg: *British Indian Ocean Territory*, berradur: *BIOT*) a zo un tiriad tramor eus ar Rouantelezh-Unanet lec'hiet e Meurvor Indez, hanter-hent etre Afrika hag Indonezia, er su da Inizi Maldivez. Diego Garcia eo ar gêr-benn. Ur pikol bon eus arme ar Stadoù-Unanet a zo diazezet eno, hag estreget soudarded ha tud o labourat evito n'eus den ebet ken o vevañ en inizi. Hiziv an deiz e klot an tiriad-se gant Inizi Tchagos.

## Gwelet ivez

* Inizi Tchagos
# Greanterezh

greanterezh

gennad ekonomikel| Iskevrennad eus | rann ekonomikel, secondary sector of the economy  |
| Hashtag | industries  |

  Eus Wikidata
Ar **greanterezh**, pe **industriezh**, eo an darn eus an armerzh a ra war-dro oberiañ madoù. Dindan e furm a-vremañ e oa deraouet ar greanterezh er bloavezhioù 1800, harpet gant an araokadenn deknikel. Kendalc'het eo da ziorren betek hiziv. Kalz broioù araokaet ha broioù damaraokaet, evel Sina pe India zo bras pouez ar greanterezh enno.

Pouez ar greanterezh er bed e 2006
# Mor Banda

Pelec'h emañ Mor Banda en enezeg Indonezia
**Mor Banda** zo ur mor bihan en Indonezia, etre enezeg Sulawesi er c'hornôg, an inizi Maluku hag inizi all evel Timor er su.

E-kreiz ar mor-se emañ inizi Banda, bihan a-walc'h, a ro o anv d'al ledennad vor. En em astenn a ra a-hed ur 1.000 km a reter da gornôg hag a-hed 500 km eus an norzh d'ar su. Aliezik e c'hoarvez krenoù-douar en tolead-se, dre m'emañ e kroashent plakennoù tektonik Eurazia, ar Meurvor Habask hag Aostralia.
# Kontelezhioù Island

Hervez an hengoun ez eo rannet Island e 23 **c'hontelezh** (*sýslur*) ha 24 c'hêr dizalc'h (*kaupstaðir*). Ar rannoù-se ne dalvezont ket mui hiziv an deiz a-fet merañ ar vro, ha rannet eo Island e 26 sýslumenn hag a zo uheloc'h evit ar polis lec'hel. Kargoù melestradurel all a zo fiziet enno, evel aozañ an euredoù e diavaez an iliz. Ar c'hêrioù dizalc'h a zo damheñvel ouzh ar c'humunioù abaoe ma' z eus bet lakaet lezennoù nevez da dalvezout.

Ar 23 c'hontelezh hag ar 24 c'hêr dizalc'h
## An 23 c'hontelezh

| Anv | Gorread (km²) |
| --- | --- |
| Árnessýsla | 7 932 |
| Austur-Barðastrandarsýsla | 1 074 |
| Austur-Húnavatnssýsla | 4 295 |
| Austur-Skaftafellssýsla | 3 041 |
| Borgarfjarðarsýsla | 1 786 |
| Dalasýsla | 2 078 |
| Eyjafjarðarsýsla | 4 089 |
| Gullbringusýsla | 1 216 |
| Kjósarsýsla | 664 |
| Mýrasýsla | 3 092 |
| Norður-Ísafjarðarsýsla | 1 958 |
| Norður-Múlasýsla | 10 568 |
| Norður-Þingeyjarsýsla | 5 393 |
| Rangárvallasýsla | 7 365 |
| Skagafjarðarsýsla | 5 040 |
| Snæfellsnes- og Hnappadalssýsla | 2 163 |
| Strandasýsla | 3 465 |
| Suður-Múlasýsla | 3 970 |
| Suður-Þingeyjarsýsla | 11 134 |
| Vestur-Barðastrandarsýsla | 1 519 |
| Vestur-Húnavatnssýsla | 2 663 |
| Vestur-Ísafjarðarsýsla | 1 221 |
| Vestur-Skaftafellssýsla | 5 663 |

## Ar 24 c'hêr dizalc'h

* Álftanes
* Akranes
* Akureyri
* Bolungarvík
* Dalvík
* Eskifjörður
* Garðabær
* Grindavík
* Hafnarfjörður
* Húsavík
* Ísafjörður
* Keflavík
* Kópavogur
* Neskaupstaður
* Njarðvík
* Ólafsfjörður
* Ólafsvík
* Reykjavík
* Sauðárkrókur
* Selfoss
* Seltjarnarnes
* Seyðisfjörður
* Siglufjörður
* Vestmannaeyjar
# Tlingiteg

| Tlingiteg (*Lingít /ɬɪŋkɪt/*)

---

 |
| --- |
| **En arvar** |
| Perzhioù |
| Komzet e : | Stadoù Unanet, Kanada |
| Rannved : | Alaska, Kolombia Breizh-Veur, Yukon |
| Komzet gant : | 1 141 (2006-2010) |
| Renkadur : | goude 100 |
| Familh-yezh : | Yezhoù na-dene
 **Tlingiteg** |
| Statud ofisiel |
| Yezh ofisiel e : |  |
| Akademiezh : | hini ebet |
|  |
| Kodoù ar yezh |
| ISO 639-1 |  |
| ISO 639-2 | tli |
| ISO 639-3 |  |
| Kod SIL | TLI |
| Sellit ivez ouzh ar pennad Yezh. |

Ur skourr eus ar familh-yezhoù na-dene eo an **tlingiteg** komzet gant ur bobl-orin e gevred Alaska, e Yukon hag e Kolombia Breizh-Veur (Kanada) hag un nebeudig e Stad Washington (USA). Ur yezh en arvar an hini eo rak n'eus ken nemet un tammig en tu-hont da 1 000 den hag a ra ganti, an holl anezhe barrek war ar saozneg ivez.

Emeur oc'h ober strivoù bras evit reiñ lusk da yezh ha sevenadur en-dro e gevred Alaska.

Peder rannyezh pennañ a zo: hini an hanternoz (anvet *yakoutateg*); hini ar c'hreisteiz; hini an diabarzh komzet tro-dro da Lenn Atlin ha da Lenn Teslin (Kanada). Damvarv eo ar pevare rannyezh a reer *tongaseg* (*taanta K̲wáan*) outi.

## Liammoù diavaez

* Lingít Yoo X̲'atángi: an tlingiteg
* Deskiñ ha kelenn tlingiteg
* Geriadur tlingiteg (anvioù-kadarn)
* Geriadur tlingiteg (verboù)
* Kreizenn Yukon evit Yezhoù ar Pobloù-orin
# Spagnoleg

**Krogit e-barzh !**
Un danvez pennad eo ar pennad-mañ ha labour zo d'ober c'hoazh a-raok e beurechuiñ.
Gallout a rit skoazellañ Wikipedia dre glokaat anezhañ.

Kastilhaneg, yezh ofisiel nemeti en amzer diktatouriezh Francisco Franco
Ar **spagnoleg**, anvet **kastilhaneg** a-wechoù, zo ur yezh ganet e rouantelezhioù kozh Kastilha ha Navarra, hag a vez komzet bremañ, ouzhpenn e Spagn, en un ugent stad bennak, dreist-holl en Amerika met ivez en Azia hag Afrika, gant 450 milion a dud, pe ouzhpenn 500 milion mar konter an dud a ra gantañ evel eil yezh.

An eil yezh-vamm eo war-lerc'h ar sinaeg (mandarineg) hag an eil yezh studiet war-lerc'h ar saozneg. Yezh ofisiel eo en Aozadur ar Broadoù Unanet.

Ur yezh indezeuropek eo, diorroet diwar al latin poblek, gant levezonoù liesseurt (arabeg, iberek, euskarek, keltiek hag all).

## E Breizh

E Breizh eo an trede yezh studiet ar muiañ er skolioù, goude ar galleg hag ar saozneg.

|  |  |
| --- | --- |
|  | **Porched ar yezhoù hag ar skriturioù**

---

Adkavit pennadoù Wikipedia a denn d'ar yezhoù.

 |
# Neva

An Neva e Sankt-Peterbourg, en a-dreñv e weler kreñvlec'h Pêr ha Paol.
Pelec'h emañ an Neva.
An **Neva** (rusianeg: Нева́, IPA: [nʲɪˈva]) a zo ur stêr e gwalarn Rusia hag a red eus Lenn Ladoga a-dreuz Ingria betek Bae Neva e Pleg-mor Finland. Daoust ma'z eo ur stêr berrik he hed (74 km) ez eo an trede brasañ stêr en Europa evit a sell ar c'hementad dour kaset (war-lerc'h ar Volga hag an Danav). E delta an Neva emañ diazezet kêr Sankt-Peterbourg.
# Espoo

**Espoo** (*Esbo* e svedeg) zo ur gêr vras e kreisteiz Finland, e proviñs Uusimaa. Emañ Espoo er c'hornôg da Helsinki, hag e meurgêr Helsinki. An eil kêr vrasañ eus Finland eo, gant 234 000 a annezidi, o vevañ war 312 km².

Gwechall e oa maezioù dreist-holl er c'horn-bro, annezet gant svedegerien. Abalamour ma oa tost d'ar gêr-benn eo kresket kalz betek dont da vezañ ur gêr vras en XXvet kantved. E 1920 ne oa nemet 9 000 den o chom en Espoo ha 70% a oa svedegerien. Tamm-ha-tamm e teuas muioc'h-mui a dud eus Helsinki d'ober o annez en Espoo. Etre 1950 ha 2000 eo tremenet poblañs kêr eus 22 000 da 210 000. Abaoe 1945 ez a ar finnegerien d'ober ar muiañ-niver eus an annezidi. E 2006 ez ae ar svedegerien d'ober 8,8% eus ar boblañs ha 85,6% a dud a gomze finneg.

## Kêrioù gevellet

* Esztergom (Hungaria)
* Gatchina (Rusia)
* Irving (Stadoù-Unanet)
* Køge (Danmark)
* Kongsberg (Norvegia)
* Kristianstad (Sveden)
* Nõmme (Estonia)
* Sauðárkrókur (Island)
* Sotchi (Rusia)
* Shanghai (Sina)

## Liammoù diavaez

* Lec'hienn Espoo (fi) (sv) (en)